Il-Parlament se jadotta pożizzjoni dwar il-baġit tal-UE tas-sena li ġejja l-Erbgħa, b'fokus fuq it-tibdil fil-klima, il-qagħad taż-żgħażagħ, Erasmus, il-migrazzjoni u l-politika esterna. Il-MPE jissottolinjaw, fl- abbozz ta' riżoluzzjoni tagħhom, li l-baġit tal-2020 għandu jwitti t-triq għall-baġit pluriennali tal-2021-2027 u jipprovdi punt ta' tluq importanti għat-tnedija tal-programmi u l-politiċi l-ġodda tal-UE. Huma mistennija jkabbru l- abbozz tal-baġit tal-Kummissjoni b'żieda ta' €2 biljun biex tiġi protettata l-klima. Barra minn hekk, huma jridu jżidu l-finanzi tal-programmi tal-Inizjattiva għall-Impjiegi taż-Żgħażagħ u l-Erasmus+ u f'oqsma oħra bħall-SMEs, id-diġitalizzazzjoni, il-migrazzjoni u l-politika esterna, inkluż l-iżvilupp u l-għajnuna umanitarja. Il-passi li jmiss Il-vot fil-plenarja ser jagħti bidu għal tliet ġimgħat ta' taħdidiet ta' 'konċiljazzjoni' mal-Kunsill, bil-ħsieb li jintlaħaq qbil bejn iż-żewġ istituzzjonijiet biex imbgħad il-baġit jiġi vvutat fil-Parlament matul is-sessjoni plenarja ta' Novembru II (25-28 ta' Novembru). Madwar 93% tal-baġit tal-UE jiffinanzja programmi u attivitajiet li jseħħu fil-pajjiżi tal-UE u 'lil hinn. Il-benefikaturi huma ċ-ċittadini, ir-reġjuni, il-bliet, il-bdiewa, ir-riċerkaturi, l-istudenti, l-NGOs u n-negozji. Dibattitu: it-Tlieta, 22 ta' Ottubru Vot: l-Erbgħa, 23 ta' Ottubru Għal aktar informazzjoni Abbozz ta' riżoluzzjoni Stqarrija għall-istampa dwar il-vot fil-kumitat (14.10.2019) - Vot dwar ir-riżoluzzjoni dwar il-baġit Stqarrija għall-istampa dwar il-vot fil-kumitat (1.10.2019) - Vot dwar iċ-ċifri Infografika dwar il-proċedura tal-baġit Fact Sheet dwar il-proċedura tal-baġit Materjal awdjoviżiv b'xejn Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF